In Dei nomine, notum sit omnibus fidelibus sanctæ Dei Ecclesiæ, quod ego Girbaldus, pauens diem extremæ vocationis, ne grauatus nimia mole peccaminum, sine fructu boni operis sterilis inueniar, dono atque trado, Deo,  sanctæ Mariæ matris eius,  Apostolo Petro, atque beato Benedicto Floriacensis loci, vbi ipse Pater Benedictus debito quiescit honore,  vbi præesse noscitur vir venerabilis Abba Richardus, vna cum turba plurima Monachorum ibidem Deo famulantium; hoc est in primis, memetipsum, cum vnico filio meo Manigaudo,  dono pro anima mea,  aui mei Ildegrini,  patris mei Vulgrini, ac matris meæ Girburgis, omnia quæ habere visus sum in pago Eduense, Matisconense, Cabillonense, in villa quæ vocatur Cisa, mansos tres, cum appendiciis suis,  in villa Ciconias, mansos duos,  in villa Collumbaris, dimidium mansum: in villa Cerciaco,  in Reneniaco vno,  in Scurtilliaco vno,  Silliam quæ vocatur Cerliacus,  quicquid ad ipsos mansos aspicere videtur, hoc sunt, terris cultis  incultis, vineis, siluis, pratis, aquis aquarumque decursibus, totum  ad integrum, seruos etiam his nominibus, Girbertum cum vxore,  infantibus, Aldoenum cum vxore  infantibus, Ieudoënum cum vxore  infantibus, Ramberga cum infantibus, excepto vno, quem nepotemeo Eutrado dedi: Ermenaldo cum vxore  infantibus suis, Martinum cum matre sua, Aldrodum cum vxore  infantibus, Archembaldum, cum vxore  infantibus,  in villa Vallis curtillum vnum, cum clauso indominicato,  in villa Vimasiaco, mansos duos cum appendiciis suis, seruum etiam Dominicum nomine, cum vxore  filiis. Si quis vero, quod futurum esse non credimus, aliquis de hæredibus nostris,  quælibet emissa persona, contra hanc donationem venire, aut infringere voluerit, hoc quod repetit non vindicet, sed insuper, sociante fisco, cui litem intulerit, auri libras centum componat,  sua, vt dixi, repetitio, nullum effectum obtineat. Actum Patriciaco cœnobio. Signum Girbaldi, qui hanc donationem fieri rogauit,  filius eius Manigandi, signum Lanberti Comitis, signum Rotberti Vice-Comitis, signum Ansedei, signum Dodonis, signum Rodulfi. Data mense Nouembris, anno decimo quinto regnante Lothario Rege. Ruinoldus leuita  monachus scripsit.